# Blitzkriegdoktrinen

### Fra Wikipedia, den frie encyklopædi

Du har nye beskeder (forskel fra næstsidste redigering).

Blitzkrieg er en militærstrategi udviklet i Tyskland i 1930'erne. Ordet Blitzkrieg betyder direkte oversat "lynkrig". Doktrinen tager sit udspring i tanker opstået umiddelbart efter 1. Verdenskrig og nedskrevet af Liddel - Hart. Heinz Guderian læste med stor interesse disse og videreudviklede Panzer taktikken til også at inkludere kampfly og artilleri i nær tilknytning til hinanden.

Tanken bag strategien var, at Tyskland ville tabe en krig, hvis den udviklede sig til en stillingskrig, således som det var sket under 1. Verdenskrig 20 år tidligere. Derfor måtte krigen blive kort og brutal; fjenden skulle slås så hurtigt som muligt, ligesom under den Fransk-tyske Krig. Blitzkrieg havde især sine tilhængere blandt den "yngre" del af den tyske generalstab. Især Heinz Guderian, Erich von Manstein og Erwin Rommel agiterede kraftigt for denne nye taktik. Når strategien også blev ført ud i livet, skyldes det blandt andre Hitler var meget begejstret for denne nye ide - sandsynligvis fordi han selv havde mærket konsekvensen af stillingskrig under 1. Verdenskrig.

Fart var altafgørende i Blitzkrieg. Fjendens linjer skulle gennembrydes på et snævert område med simultan brug af fly, artilleri og en massiv spydspids af kampvogne. Målet var at gennembryde fjendens linjer og gøre brug af kampvognens overlegne mobilitet. Med gennembruddet af fjendens linjer kunne kampvognene ødelægge fjendens kommunikationssystem, infrastruktur, ammunitionsdepoter og forsyningslinjer mv. Fjenden skulle således slås allerede i det første slag. Efter kampvognene fulgte infanteriet, typisk til fods, og deres opgave var at nedkæmpe fjenden i det områder hvor kampvogne ikke kunne bruge deres mobilitet.

Ved feltoget i Polen i september 1939 kunne man se elementer af denne strategi. Men det var først med angrebet på Frankrig, Holland og Belgien, at verden for alvor fik øjnene op for, hvad Blitzkrieg kunne betyde på slagmarken. På seks uger blev landene nedkæmpet og et engelsk ekspeditionskorps fordrevet af en, på papiret, ret underlegen tysk hær - både mht. antallet af soldater, men især hvad angår antallet af kampvogne.

Blitzkrieg blev også anvendt under den tyske offensiv på Balkan i foråret 1941 og under kampene i Nordafrika. Strategien kom dog til kort i angrebet på Sovjet i sidste halvdel af 1941, men har dog siden dannet skole for alverdens miltære styrker.

| Denne artikel om militær er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../b/l/i/Blitzkriegdoktrinen.html"

Kategorier: Påbegyndte artikler om militær | Militær

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Български
- Català
- Česky
- Deutsch
- English
- Esperanto
- Español
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- ქართული
- 한국어
- Lietuvių
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- Tiếng Việt
- 中文